Aviser+under+krigen


 * AVISER UNDER KRIGEN **

I prompen I starten av andre verdenskrig hadde Norge omtrent 260 aviser, men når krigen var slutt fantes det ikke mer enn 114 aviser. Antallet var altså mer enn halvert. Før krigen hadde de fleste steder mer enn to aviser, som begge hadde forskjellige politiske syn. På denne måten hadde det norske pressebildet veldig stor politisk bredde.

**Endring i avisbildet**
Andre verdenskrig endret det norske avisbildet drastisk. De tyske okkupantene og det norske [|NS] -styret satte igang en nyordning for de norske avisene. Denne ordningen fikk negative konsekvenser for de avisene som støttet Arbeiderpartiet og [|Norges Kommunistiske Parti]. Alle NKP-avisene ble stanset mer eller mindre med en gang, samtidig som avisene som støttet Arbeiderpartiet ble stanset like etterpå. Av Høyre og Bondepartiets aviser ble omtrent halvparten stanset, mens Venstre mistet litt mer enn halvparten av sine. Det som hadde ekstra stor bedydning for avisbildet var at venstresidens aviser ble stoppet ved krigens begynnelse, mens høyresidens aviser ble stoppet mot krigens slutt. Mange aviser gikk voldsomt ut mot tyskerne, en av disse var blant annet Hamar Arbeiderblad. Dette førte til at avisa ble stoppet.

**Nyordning og reorganisering**
[|Pressedirektoratet] var hovedansvarlig for å nyordne avisene, og hadde fra 1942 rettighetene til å legge ned aviser, ansette nye redaktører og medarbeidere. På denne måten var det lettere å styre innholdet i avisene. De avisene som da ble igjen måtte finne seg i å få en redaktør som kom fra Nasjonal Samling (NS), bli sammenslått med andre aviser, få endret navn eller å bli lagt ned. Mange aviser ble slått sammen, mens noen fikk legge ned frivillig. I 1943 fikk Direktoratet ytteligere fullmakter til å stanse aviser. Ifølge Direktoratet selv brukte den samlede pressen nå like mye papir som det Aftenposten gjorde før krigen. Mens Direktoratet hadde ansvaret for å organisere avisene hadde [|Presseabteilung] ansvaret for at innholdet i avisene var i tråd med okkupantenes syn på virkeligheten og krigen.

**Storsalg av de gjenværende avisene**
Allerde i 1943 var antallet aviser nede i 118, men selv om antallet titler var mer enn halvert holdt opplaget seg, og de avisene som fortsatt fikk holde på solgte bedre enn noen gang. Abbonenter og annonsører hang seg på de gjenverende avisene. Annonseprisene gikk opp, men størrelsene på avisene sank drastisk på grunn av papirrasjonering.

**Den illegale pressen**
Andre verdenskrig gav også startskuddet for den Illegale Pressen. Mer eller mindre 300 aviser ble utgitt i store og små tidsrom i ulike deler av landet. Disse avisene inneholdt ofte info fra [|BBCs] radiosendinger. Disse avisene var et viktig korrektiv til de offentlige avisene som ofte var sensurerte.

**Avisoppgjøret**
Avisoppgjøret etter andre verdenskrig dreide seg om de tapene de stengte avisene led under okkupasjonen. På sommeren i 1945 ble det avgjort at 45 aviser måtte betale inn erstatningsbeløp, i og med at de hadde tjent veldig mye under krigen.

**Grupperinger i avisbildet etter krigen**
Avisene forsøkte å komme rask igang igjen etter krigen, men det var helt klart satt dype spor etter denne perioden i det norske pressebildet. De overlevende avisene hadde overtatt betydelige markedsandeler, noe som førte til at avisene som startet opp igjen etter krigen slet med å tjene inn nok penger. Etter krigen ble også avisene mer eller mindre delt opp i tre deler. De store byavisene hadde solid økonomi slik at de kunne skrive bra nyheter og ikke minst distribuere avisen langt utenfor det naturlige dekningsområdet. "Nummer to-avisene", de som var nest størst på utgiverstedet slet som oftest med dårlig økonomi og edarbeidere, samtidig som de ikke klarte å få inn nok penger fra annonser. Den tredje gruppen var lokalavisene som stort sett var alene om både det annonsesalget og det redaksjonelle markedet. På grunn av denne avisdøden lanserte Stortinget [|pressestøtten] i 1969.

Se også: Aviser og magasiner 1945-1981

Til toppen

//Kilder: [|http://no.wikipedia.org/wiki/Avis], http://no.wikipedia.org/wiki/Norsk_avishistorie//